Ah, ta divna maksimirska noć: Paul Robinson i najdraža krtica

Ma nemaju se što žaliti. Učinili smo sve što je dozvoljeno, govorio je direktor stadiona Maksimir nakon veličanstvene pobjede nad Englezima na današnji dan 2006. u kvalifikacijama za Euro (2-0)

<p><strong>Hrvatska </strong>je dočekala <strong>Englesku </strong>u kvalifikacijama za Europsko prvenstvo na današnji dan 11. listopada 2006. godine za jednu od najvećih pobjeda od naše samostalnosti.</p><p>Bio je to neslužbeni početak "<strong>Bilić Boysa</strong>" koji su imali poseban status kod navijača. Četvrti susret Hrvatske i Engleske i naša prva pobjeda. Hrvatski navijači živjeli su uz reprezentaciju, ona im je bila svetinja.</p><p>Na stadionu je te večeri bilo 38.000 ljudi, fanatično navijanje i rušenje jedne od najvećih reprezentacija Starog kontinenta. </p><h2>Maksimirske 'krtice'</h2><p><strong>Eduardo </strong>je zabio za 1-0 nakon centaršuta <strong>Nike Kovača</strong>. Engleski golman <strong>Paul Robinson</strong> primio je nakon 599 minuta, ali ono što će uslijediti obilježit će mu karijeru. <strong>Gary Neville </strong>mu je vratio loptu, Robinson je zamahnuo i - promašio. </p><p>Lopta je lagano ušla u mrežu za oduševljenje gotovo 40.000 navijača i očaj Engleza i njihovog izbornika <strong>Stevea McClarena</strong>. Nakon odlaska <strong>Zlatka Kranjčara</strong> pokojni, <strong>Vlatko Marković </strong>odlučio je dati šansu <strong>Slavenu Biliću.</strong> I bio je to pun pogodak.</p><p>Robinson nakon utakmice nije krivio travu za veliki kiks.</p><p>- Nije problem u travi, postoji više stvari koje nas moraju brinuti. Engleski navijači zaslužili su više.</p><p>- Prije no što išta kažem, prenesite moje zahvale <strong>Miljenku Sakomanu.</strong> Ova pobjeda je i njegova - govorio je <strong>Jerko Leko </strong>nakon utakmice.</p><p>Miljenko Sakoman direktor je stadiona koji je zadužen za kvalitetu travnjaka i mnogi su ga se sjetili kad se lopta od grbe odbila u Robinsonov gol.</p><p>- Ma nemaju se što žaliti. Učinili smo sve što je dozvoljeno. Uređivali smo travnjak do 4 ujutro, spavali dva sata pa od 6 opet bili na poslu. Sve smo rupe pokrpali i u poluvremenu. Nadam se da će me <strong>HNS </strong>trebati i za sljedeće utakmice - nasmijao se Sakoman.</p><h2>Ruse smo odveli na EP</h2><p>Mnogi kažu da Hrvatska nikad nije igrala ljepše. Srušili smo i svjetske prvake <strong>Talijane </strong>u prijateljskoj utakmici, a Englezima smo zagorčali život u kvalifikacijama za Euro 2008. Prvo ta pobjeda na Maksimiru, a potom i šok na <strong>Wembleyu </strong>i spektakularnih <strong>3-2.</strong></p><p>Englezima je trebao bod, Hrvatska je imala druge planove. Osigurali smo Euro, ali i pokazali pravi sportski duh. Rusi su tu večer slavili jer smo ih pobjedom odveli na EP.</p><h2>Gdje su danas?</h2><p><strong>Luka Modrić</strong> jedini je koji je igrao na toj utakmici, a i dalje u reprezentaciji, sada kao kapetan. <strong>Pletikosa </strong>je stručni komentator, Dario <strong>Šimić </strong>je odavno u mirovini, ali je uz nogomet, predsjednik je sindikata igrača, <strong>Šimunić </strong>je izbornik U-19 reprezentacije, a Vedran <strong>Ćorluka </strong>još je aktivan u Lokomotivu, ali ne i u 'kockicama'. </p><p><strong>Robert Kovač </strong>pomaže bratu <strong>Niki </strong>u vođenju Bayerna, <strong>Petrić </strong>je menadžer i stručni komentator...</p><p>Eduardo je umoran izašao iz svlačionice i pobjedu pripisao suigračima i navijačima. Izašao je pognute glave, izbjegao medije i na uho stavio mobitel. Vratio se nakon nekoliko minuta.</p><p>- Umoran sam, nije mi se dalo odgovarati - prokomentirao je Dudu.</p><p>- Ovo mi je najdraži gol u karijeri, ali nije to moja zasluga. Zasluženo smo pobijedili i oduševljen sam atmosferom. Na sigurnom smo putu za Euro i teško će nas netko zaustaviti budemo li ovako igrali. Odlazak u Englesku? Uopće ne razmišljam o tome - rekao je čovjek koji je iduće ljeto doista i otišao na Otok.</p><h2>Taj južni maksimirski gol kao da je uklet</h2><p><strong>Auxerreov Poljak Jelen</strong> zabio je Turini s preko 35 metara i Dinamo je ispao iz Europe, <strong>Koch </strong>je u svom debiju primio s 30 metara od Hazarovog Brazilca i "modri" su tek u produžecima izbjegli debakl.</p><p>Na istu stranu <strong>Tomo Butina</strong> "popio" je golčinu od Red Bulla. Treba li napomenuti da je Robinson promašio loptu na tom južnom golu? Na toj strani Ladić je primao nesretne golove protiv Jugoslavije, a preko noge mu je prešla i lopta protiv BiH.</p><p>Pletikosi je tu odsjeo slobodnjak Makedonije...</p><p><strong>SASTAVI</strong>:</p><p>Hrvatska: Josip Šimunić, Stipe Pletikosa, Niko Kranjčar, Vedran Ćorluka, Milan Rapaić, Robert Kovač, Niko Kovač, Mladen Petrić, Luka Modrić, Eduardo da Silva, Dario Šimić</p><p>Engleska: Paul Robinson, John Terry, Rio Ferdinand, Jamie Carragher, Michael Carrick, Peter Crouch, Frank Lampard. Wayne Rooney, Ashley Cole, Gary Neville, Scott Parker.</p><p>Nakon utakmice bilo je slavlja i u Manduševcu zbog čega je policija privela oko 200 navijača od kojih 187 Hrvata te 31 gosta. </p>